turjo4nis/wikipedia-bn-dump-20250701 huggingface dataset:
পীযুষ কান্তি ভট্টাচার্য্য

পীযুষ কান্তি ভট্টাচার্য্য (জন্ম ১ মার্চ ১৯৪০) বাংলাদেশের যশোরের একজন শিক্ষায়তনিক ব্যক্তি ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একজন সাবেক সাংসদ। তিনি বাংলাদেশ আওয়ামী লীগের একজন প্রেসিডিয়াম সদস্য। তার ভাই স্বপন ভট্টাচার্য্য স্থানীয় সরকার, পল্লী উন্নয়ন ও সমবায় মন্ত্রণালয়ের বর্তমান প্রতিমন্ত্রী।

জীবনী
পীযুষ কান্তি ভট্টাচার্য্য ১৯৪০ সালের ১ মার্চ যশোরের মনিরামপুরের পাড়ালা গ্রামে জন্মগ্রহণ করেন। তার পিতার নাম সুধীর ভট্টাচার্য্য ও মায়ের নাম ঊষা রাণী ভট্টাচার্য্য। তিনি খাজুরা এম. এন. মিত্র বহুমুখী উচ্চ বিদ্যালয় থেকে মাধ্যমিক ও মাইকেল মধুসূদন কলেজ থেকে উচ্চ মাধ্যমিক পরীক্ষায় উত্তীর্ণ হন। ১৯৬১ সালে তিনি রাজশাহী বিশ্ববিদ্যালয় থেকে স্নাতক সম্পন্ন করেন। ১৯৬৮ সালে তিনি সেখান থেকেই স্নাতকোত্তর ডিগ্রি লাভ করেন। তিনি বাংলাদেশের স্বাধীনতা যুদ্ধের একজন সংগঠক ছিলেন।

পীযুষ কান্তি ভট্টাচার্য্য মশিহাটি হাই স্কুল ও গোপালপুর হাই স্কুলে শিক্ষকতা করেছেন। এছাড়া, তিনি কেশবপুর ডিগ্রি কলেজেও শিক্ষকতা করেছেন। তিনি মনিরামপুর ডিগ্রি কলেজের উপাধ্যক্ষ ছিলেন।

বীর মুক্তিযোদ্ধা পীযুষ কান্তি ভট্টাচার্য্য ১৯৭৩ সালে যশোর-৫ আসনের সাংসদ হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
১৯৪০-এ জন্ম
প্রথম জাতীয় সংসদ সদস্য
যশোর জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশী শিক্ষায়তনিক
বাংলাদেশী হিন্দু
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
সরকারি মাইকেল মধুসূদন কলেজের প্রাক্তন শিক্ষার্থী
বাংলাদেশী শিক্ষাবিদ
বাংলাদেশ কৃষক শ্রমিক আওয়ামী লীগের রাজনীতিবিদ
আর. এ. গনি

আর. এ. গনি (১৯২৭ – ১৫ জানুয়ারি ২০১৬) বাংলাদেশের গাইবান্ধা জেলার একজন প্রকৌশলী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন। তিনি বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

প্রাথমিক জীবন 
আর. এ. গনি ১৯২৭ সালে গাইবান্ধার সাদুল্লাপুরের বসনিয়াপাড়া গ্রামে জন্মগ্রহণ করেন। তিনি গাইবান্ধা লোকাল বয়েজ স্কুল থেকে মাধ্যমিক পরীক্ষায় উত্তীর্ণ হন। পরবর্তীতে, তিনি প্রেসিডেন্সি কলেজ থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৫২ সালে আহসানউল্লাহ ইঞ্জিনিয়ারিং কলেজ থেকে ১৯৫২ সালে পুরকৌশলে স্নাতক হন।

আর. এ. গনি ১৯৫৩ সালে গনি বাংলা লিমিটেড নামে এক প্রকৌশল পরামর্শক প্রতিষ্ঠান প্রতিষ্ঠা করেন। এরপর, ১৯৬৩ সালে তিনি ক্যালিফোর্নিয়া থেকে স্নাতকোত্তর শিক্ষা সম্পন্ন করেন। তারপর, তিনি ওয়াশিংটনের একটি বিশ্ববিদ্যালয় থেকে ডক্টরেট ডিগ্রি লাভ করেন। তিনি ভাষা আন্দোলন, ঊনসত্তরের গণঅভ্যুত্থান ও বাংলাদেশের স্বাধীনতা যুদ্ধে অংশগ্রহণ করেছিলেন।

আর. এ. গনি বেগম হোসনে আরা গনির সাথে বিবাহবন্ধনে আবদ্ধ হয়েছিলেন। তাদের তিন পুত্র ও এক কন্যা ছিল।

রাজনৈতিক জীবন 
আর. এ. গনি ১৯৭৯ সালের রংপুর-১৯ আসনের সাংসদ হিসেবে নির্বাচিত হয়েছিলেন। তিনি জিয়াউর রহমানের শাসনামলে বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে নিযুক্ত হয়েছিলেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

মৃত্যু 
আর. এ. গনি ২০১৬ সালের ১৫ জানুয়ারি ঢাকার স্কয়ার হাসপাতালে ৮৯ বছর বয়সে মৃত্যুবরণ করেন।

তথ্যসূত্র 

১৯২৭-এ জন্ম
২০১৬-এ মৃত্যু
গাইবান্ধা জেলার রাজনীতিবিদ
বাংলাদেশী প্রকৌশলী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশের বিজ্ঞান ও প্রযুক্তি প্রতিমন্ত্রী
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলা ভাষা আন্দোলনের সক্রিয় কর্মী
গাইবান্ধা জেলার ব্যক্তি
আনোয়ারা হাবিব

আনোয়ারা হাবিব ( – ২৭ মে ২০১৮) বাংলাদেশের টাঙ্গাইল জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।

জীবনী 
আনোয়ারা হাবিব বাংলাদেশ জাতীয়তাবাদী দলের কেন্দ্রীয় কমিটির সদস্য ছিলেন। ১৯৯১ সালে তিনি সংরক্ষিত মহিলা আসন-১৪ এর সাংসদ হিসেবে নির্বাচিত হয়েছিলেন।

আনোয়ারা হাবিব ২০১৮ সালের ২৭ মে ঢাকার ইবনে সিনা হাসপাতালে ৯০ বছর বয়সে মৃত্যুবরণ করেন।

তথ্যসূত্র 

১৯২০-এর দশকে জন্ম
২০১৮-এ মৃত্যু
টাঙ্গাইল জেলার রাজনীতিবিদ
পঞ্চম জাতীয় সংসদ সদস্য
জাতীয় সংসদের মহিলা সদস্য
বাংলাদেশ জাতীয়তাবাদী দলের রাজনীতিবিদ
টাঙ্গাইল জেলার ব্যক্তি
২০শ শতাব্দীর বাংলাদেশী নারী রাজনীতিবিদ
কে. জে. হামিদা খানম

কে. জে. হামিদা খানম ( – ১১ সেপ্টেম্বর ২০১৫) বাংলাদেশের একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।

জীবনী
কে. জে. হামিদা খানম পঞ্চম জাতীয় সংসদ নির্বাচনে সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন।

কে. জে. খালেদা খানম ২০১৫ সালের ১১ সেপ্টেম্বর ঢাকার ইডেন মাল্টিকেয়ার হাসপাতালে ৭৫ বছর বয়সে মৃত্যুবরণ করেন।

তথ্যসূত্র

২০১৫-এ মৃত্যু
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
জাতীয় সংসদের মহিলা সদস্য
বাংলাদেশ জাতীয়তাবাদী দলের রাজনীতিবিদ
১৯৪০-এর দশকে জন্ম
২০শ শতাব্দীর বাংলাদেশী নারী রাজনীতিবিদ
বুলবন ওসমান

বুলবন ওসমান (জন্ম ১৮ মার্চ ১৯৪০) বাংলাদেশের একজন শিক্ষায়তনিক ব্যক্তি, লেখক ও শিল্পী। ১৯৭৩ সালে শিশুসাহিত্যে অবদানের জন্য তিনি বাংলা একাডেমি সাহিত্য পুরস্কার লাভ করেন।

প্রাথমিক জীবন ও শিক্ষা
বুলবন ওসমান ১৯৪০ সালের ১৮ মার্চ হাওড়ার ঝামাটিয়া গ্রামে অবস্থিত তার মাতুলালয়ে জন্মগ্রহণ করেন। তিনি শওকত ওসমান ও সালেহা ওসমানের জ্যেষ্ঠ পুত্র। তার ভাই ইয়াফেস ওসমান বিজ্ঞান ও প্রযুক্তি মন্ত্রণালয়ের বর্তমান মন্ত্রী।

বুলবন ওসমানের দাদাবাড়ি অবস্থিত হুগলি জেলার সবলসিংহপুরে। ১৯৫০ সালে তার পরিবার চট্টগ্রামে চলে আসে। সেখান থেকে স্কুল ও কলেজজীবন শেষ করার পর তিনি ঢাকা বিশ্ববিদ্যালয়ে ভর্তি হন। তিনি প্রতিষ্ঠানটিতে সমাজতত্ত্ব নিয়ে পড়াশোনা করেছেন।

কর্মজীবন
১৯৬৬ সালে বুলবন ওসমান চারুকলা মহাবিদ্যালয়ের শিল্প সম্পর্কিত সমাজতত্ত্বের প্রভাষক হিসেবে নিযুক্ত হন। ১৯৬৭ সালে তার প্রথম গ্রন্থ কানামামা। এটি ছিল কিশোর উপন্যাস। ১৯৭১ সালে স্বাধীন বাংলা বিপ্লবী বেতার কেন্দ্রে কাজ করেছেন।

বুলবন ওসমান ১৯৯৫ সাল থেকে ২০০৭ সাল পর্যন্ত।চারুকলা ইন্সটিটিউটে অধ্যাপনা করেছেন। তিনি একজন স্বশিক্ষিত শিল্পী। তিনি গ্রন্থ অনুবাদের সাথেও যুক্ত আছেন।

পুরস্কার ও সম্মাননা
বুলবন ওসমান ১৯৭৩ সালে শিশুসাহিত্যে অবদানের জন্য বাংলা একাডেমি সাহিত্য পুরস্কার লাভ করেন।

তথ্যসূত্র

জীবিত ব্যক্তি
১৯৪০-এ জন্ম
হুগলি জেলার ব্যক্তি
বাংলাদেশী শিক্ষায়তনিক
বাংলাদেশী চিত্রশিল্পী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী অনুবাদক
শিশুসাহিত্যে বাংলা একাডেমি সাহিত্য পুরস্কার বিজয়ী
বাংলাদেশী পুরুষ ঔপন্যাসিক
বাঙালি লেখক
ঢাকা বিশ্ববিদ্যালয়ের শিক্ষক
বাংলা একাডেমি সাহিত্য পুরস্কার বিজয়ী
তারক বন্দ্যোপাধ্যায়

তারক বন্দ্যোপাধ্যায় ( – ১০ অক্টোবর ২০১৩) ভারতের পশ্চিমবঙ্গের একজন রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।

জীবনী
তারক বন্দ্যোপাধ্যায় ১৯৯৬ সালে ভারতীয় জাতীয় কংগ্রেসের প্রার্থী হিসেবে কাশীপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। পরবর্তীতে, তিনি তৃণমূল কংগ্রেসে যোগদান করেন। ২০০১ ও ২০০৬ সালে তিনি তৃণমূল কংগ্রেসের প্রার্থী হিসেবে  কাশীপুর থেকে নি পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।

তারক বন্দ্যোপাধ্যায় ২০১৩ সালের ১০ অক্টোবর হৃদরোগে আক্রান্ত হয়ে ৭০ বছর বয়সে প্রয়াত হন।

তথ্যসূত্র

১৯৪০-এর দশকে জন্ম
২০১৩-এ মৃত্যু
কলকাতার রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
মেহবুব মণ্ডল

মেহবুব মণ্ডল ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার প্রাক্তন বিধায়ক।

জীবনী
মেহবুব মণ্ডল ২০০১ সালে সারা ভারত ফরওয়ার্ড ব্লকের প্রার্থী হিসেবে গলসী বিধানসভা কেন্দ্রের বিধায়ক হিসেবে নির্বাচিত হন। ২০০৬ সালেও তিনি  গলসী থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ২০১৬ সালে ৯ সেপ্টেম্বর তিনি সর্বভারতীয় তৃণমূল কংগ্রেসে যোগদান করেন।

তথ্যসূত্র

জীবিত ব্যক্তি
পশ্চিমবঙ্গের রাজনীতিবিদ
পশ্চিম বর্ধমান জেলার ব্যক্তি
নিখিল ভারত ফরওয়ার্ড ব্লকের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
নাসিরুদ্দিন খান

নাসিরুদ্দিন খান ( – ১০ অক্টোবর ২০১৮) ভারতের পশ্চিমবঙ্গের একজন রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ও পশ্চিমবঙ্গ সরকারের একজন মন্ত্রী ছিলেন। তার পুত্রবধূ সাহিনা মমতাজ বেগম নওদার বর্তমান বিধায়ক। তিনি মন্টু খান নামে পরিচিত ছিলেন।

জীবনী
নাসিরুদ্দিন খান চারবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৬৯ সালে তিনি  প্রগ্রেসিভ মুসলিম লিগের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হন। ১৯৭১ সালে তিনি নির্দল প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৭১ সালে তিনি পশ্চিমবঙ্গ সরকারের কৃষিমন্ত্রী হিসেবে নিযুক্ত হয়েছিলেন। ১৯৭২ সালে তিনি ভারতীয় ইউনিয়ন মুসলিম লিগের প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হন। ১৯৯১ সালে তিনি ভারতীয় জাতীয় কংগ্রেসের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০১ সালে তিনি তৃণমূল কংগ্রেসে যোগদান করেন।

নাসিরুদ্দিন খান ২০১৮ সালের ৩ অক্টোবর ৮৭ বছর বয়সে প্রয়াত হন।

তথ্যসূত্র

১৯৩০-এর দশকে জন্ম
২০১৮-এ মৃত্যু
মুর্শিদাবাদ জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
ভারতীয় ইউনিয়ন মুসলিম লীগের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ভারতের স্বতন্ত্র রাজনীতিবিদ
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গের রাজ্য মন্ত্রিপরিষদের মন্ত্রী
আবু আয়েশ মণ্ডল

আবু আয়েশ মণ্ডল (জন্ম ৬ জানুয়ারি ১৯৪৪) ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য। তিনি পশ্চিমবঙ্গ সংখ্যালঘু উন্নয়ন ও বিত্ত নিগমের বর্তমান চেয়ারম্যান।

প্রারম্ভিক জীবন ও শিক্ষা 
আবু আয়েশ মণ্ডল ১৯৪৪ সালের ৬ জানুয়ারি বর্ধমানের আকবরনগরে জন্মগ্রহণ করেন। তার পিতার নাম আব্দুল ওহিদ মণ্ডল ও মায়ের নাম আশেমা খাতুন। তিনি কলকাতা বিশ্ববিদ্যালয় থেকে গণিতে স্নাতক হয়েছেন।

কর্মজীবন 
আবু আয়েশ মণ্ডল ১৯৯১, ১৯৯৬ ও ২০০১ সালে মন্তেশ্বর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। তিনি ২০০৬ সালের উপনির্বাচনে কাটোয়া থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হয়েছিলেন।

আবু আয়েশ মণ্ডলকে ২০০৯ সালে দলবিরোধী কাজের অভিযোগে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন।

আবু আয়েশ মণ্ডল ২০১১ সালের ৭ জুন পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন। তিনি ২০১৪ সালের ৯ ডিসেম্বর পর্যন্ত প্রতিষ্ঠানটির চেয়ারম্যান হিসেবে দায়িত্ব পালন করেছিলেন। ২০১৭ সালের ২৫ জুলাই তিনি আবারো পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন।

ব্যক্তিগত জীবন 
আবু আয়েশ মণ্ডল ১৯৬২ সালের ১৮ জুন সানোয়ারা খাতুনের সাথে বিবাহবন্ধনে আবদ্ধ হন। তাদের তিন পুত্র ও দুই কন্যা আছে।

সমালোচনা 
২০১৩ সালের জুলাই মাসে পশ্চিমবঙ্গ সংখ্যালঘু উন্নয়ন ও বিত্ত নিগমের এক কর্মী অভিযোগ করেন যে, আবু আয়েশ মণ্ডল তাকে টেলিফোনে গালিগালাজ করেছেন। ২০১৪ সালের ডিসেম্বর মাসে তার বিরুদ্ধে টোল প্লাজার এক কর্মীকে জুতাপেটা করার অভিযোগ ওঠে। এই ঘটনার পর তিনি পশ্চিমবঙ্গ সংখ্যালঘু উন্নয়ন ও বিত্ত নিগম থেকে পদত্যাগ করেছিলেন।

তথ্যসূত্র 

জীবিত ব্যক্তি
১৯৪৪-এ জন্ম
পূর্ব বর্ধমান জেলার ব্যক্তি
পশ্চিমবঙ্গের রাজনীতিবিদ
চতুর্দশ লোকসভার সদস্য
পশ্চিমবঙ্গের লোকসভা সদস্য
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
রাধিকা রঞ্জন প্রামাণিক

রাধিকা রঞ্জন প্রামাণিক (জন্ম ১৮ ডিসেম্বর ১৯৩২) ভারতের পশ্চিমবঙ্গের একজন শিক্ষায়তনিক ব্যক্তি ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য।

প্রারম্ভিক জীবন ও শিক্ষা
রাধিকা রঞ্জন প্রামাণিক ১৯৩২ সালের ১৮ ডিসেম্বর  ২৪ পরগণার নালকোরায় জন্মগ্রহণ করেন। তার পিতার নাম নরেন্দ্রনাথ প্রামাণিক ও মাতার নাম ননীবালা প্রামাণিক। তিনি কলকাতা বিশ্ববিদ্যালয়ের আওতাভুক্ত বিজ্ঞান কলেজ থেকে স্নাতকোত্তর শিক্ষা অর্জন করেন।

কর্মজীবন
রাধিকা রঞ্জন প্রামাণিক ১৯৬৭, ১৯৬৯, ১৯৭১, ১৯৮২ ও ১৯৮৭ সালে মগরাহাট পূর্ব থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এরপর, তিনি ১৯৮৯, ১৯৯১, ১৯৯৬, ১৯৯৮ ও ১৯৯৯ সালে মথুরাপুর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হন। দল দুর্নীতিতে উৎসাহিত করে বলে অভিযোগ করার পর তাকে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন।

ব্যক্তিগত জীবন
রাধিকা রঞ্জন প্রামাণিক ১৯৫৮ সালের ৫ আগস্ট মঞ্জুলিকা প্রামাণিকের সাথে বিবাহবন্ধনে আবদ্ধ  হন। তাদের চার পুত্র ও দুই কন্যা আছে।

তথ্যসূত্র

জীবিত ব্যক্তি
১৯৩২-এ জন্ম
দক্ষিণ চব্বিশ পরগনা জেলার ব্যক্তি
পশ্চিমবঙ্গের রাজনীতিতে নারী
নবম লোকসভার সদস্য
দশম লোকসভার সদস্য
একাদশ লোকসভার সদস্য
দ্বাদশ লোকসভার সদস্য
ত্রয়োদশ লোকসভার সদস্য
পশ্চিমবঙ্গের লোকসভা সদস্য
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গ বিধানসভার নারী সদস্য
২০২০-এ মৃত্যু
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ১৯৬৭-১৯৬৯
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
ছোটি সি বাত

ছোটি সি বাত (, ) হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র। এক পুরুষের কার্যালয়ের এক সহকর্মী নারীকে তার নিজের প্রতি আকৃষ্ট করার চেষ্টার কাহিনী হচ্ছে এই চলচ্চিত্র। অমল পালেকর এবং বিদ্যা সিনহা চলচ্চিত্রটির মুখ্য ভূমিকায় ছিলেন। বসু চ্যাটার্জী পরিচালিত এই চলচ্চিত্রটির কাহিনী লিখেছিলেন শরদ জোশী এবং সংলাপ বসুর নিজের লেখা ছিলো, প্রযোজক ছিলেন বিআর চোপড়া এবং বসু চিত্রনাট্য পরিচালনার কাজও করেছিলেন। বসু শ্রেষ্ঠ চিত্রনাট্য বিভাগে ফিল্মফেয়ার পুরস্কার বিভাগে মনোনয়ন পেয়েছিলেন।

সারাংশ
অরুণ প্রদীপ নামের এক তরুণ নিজের অফিসের এক তরুণীর (প্রভা) মন জয়ের চেষ্টা করে কারণ সে তার সঙ্গে প্রেম করতে চায়, তরুণীটি অরুণকে অসভ্য ভাবে কারণ অরুণ মেয়েদের সঙ্গে কথা বলতে পারঙ্গম নয়; অরুণের আরেক সহকর্মী নাগেশ ঠিকই মেয়েদের সঙ্গে বন্ধুত্ব করে। হতাশ অরুণ একজন অবসরপ্রাপ্ত সামরিক কর্মকর্তার কাছে যায় যার নাম কর্নেল জুলিয়াস নাগেন্দ্রনাথ সিংহ, তিনি অরুণকে মেয়েদের সঙ্গে বন্ধুত্ব করার ব্যাপারে অনেক প্রশিক্ষণ দেন হাতে-কলমে, কর্নেলের নিজের অনেক কর্মচারী মেয়ে আছে যারা অরুণকে সাহায্য করে এই ব্যাপারে।

অরুণ কর্নেলের কাছ থেকে সাহায্য নিয়ে প্রভার সঙ্গে বন্ধুত্ব করতে সক্ষম হয়।

চরিত্র রূপায়নে
অমল পালেকর - অরুন প্রদীপ
বিদ্যা সিনহা - প্রভা নারায়ণ
অশোক কুমার - কর্নেল নগেন্দ্রনাথ সিংহ
কমিলা বির্ক - কর্নেল সিংহের সহকারী
অস্রনি - নাগেশ শাস্ত্রী

সঙ্গীত

পুরস্কার

তথ্যসূত্র

বহিঃসংযোগ

হিন্দি ভাষার চলচ্চিত্র
১৯৭৬-এর চলচ্চিত্র
১৯৭০-এর দশকের হিন্দি ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
মুম্বইয়ের পটভূমিতে চলচ্চিত্র
সলিল চৌধুরী সুরারোপিত চলচ্চিত্র
১১ কোর (ভারত)

১১ কোর (একাদশ কোর) হচ্ছে ভারতীয় সেনাবাহিনীর একটি কোর। দ্বিতীয় বিশ্বযুদ্ধে তৈরি করা এই কোর ১৯৪৫ সালে ভেঙে দিয়ে ১৯৫০ সালে আবার তৈরি করা হয়। এই কোরটি ১৯৬৫ সালের যুদ্ধ (পাকিস্তানের সঙ্গে) তে জেনারেল জোগিন্দার সিং ধিল্লোনের নেতৃত্বে অনেক দক্ষতা দেখায়।

এই কোরের অধীনে আছেঃ
৭ম পদাতিক ডিভিশন (ফিরোজপুর)
৯ম পদাতিক ডিভিশন (মিরাট)
১৫তম পদাতিক ডিভিশন (অমৃতসর)
২৩তম স্বতন্ত্র সাঁজোয়া ব্রিগেড
৫৫তম স্বতন্ত্র মেকানাইজ ব্রিগেড

কোর-অধিনায়কদের তালিকা

তথ্যসূত্র

ভারতীয় সেনাবাহিনীর কোর
২০১৯ মিলিটারি ওয়ার্ল্ড গেমসে লিথুয়ানিয়া

লিথুয়ানিয়া ১৮ থেকে ২৭ অক্টোবর ২০১৯ পর্যন্ত চীনের উহান শহরে অনুষ্ঠিত ২০১৯ মিলিটারি ওয়ার্ল্ড গেমসে অংশ নিয়েছিল। লিথুয়ানিয়া প্রতিনিধিত্বকারী মোট ক্রীড়াবিদরা একটি স্বর্ণ এবং একটি ব্রোঞ্জ পদক জিতেছে। পদক সারণিতে ৩০ তম স্থানে রয়েছে দেশটি।

পদক সংক্ষিপ্তসার

খেলাধুলায় পদক

পদক

তথ্যসূত্র 

 ২০১৯ মিলিটারি ওয়ার্ল্ড গেমসের ফলাফল

আন্তর্জাতিক ক্রীড়া প্রতিযোগিতা
প্রতিযোগিতা অনুযায়ী বহু-ক্রীড়া প্রতিযোগিতায় ক্রীড়া
রাজাপুর, খুলনা

রাজাপুর বাংলাদেশের খুলনা বিভাগের এবং খুলনা জেলার রূপশা উপজেলার একটি গ্রাম।  রাজাপুর ভৈরব নদীর তীরে অবস্থিত যা দক্ষিণ খুলনা এবং উত্তর খুলনা দিয়ে খুলনা শহর অতিক্রম করেছে। রাজাপুরে দুটি বড় শিল্প রয়েছে যা বৃহত্তর রূপশা উপজেলা এবং খুলনা জেলার মানুষের জন্য প্রচুর কর্মসংস্থান সৃষ্টি করেছিল। 

রাজাপুর ও বেলফুলিয়ার পোস্ট অফিস কোডঃ9242।

আরো দেখুন 

 রুপশা নদী 
 বাংলাদেশের গ্রামগুলির তালিকা

তথ্যসূত্র 

খুলনা জেলার গ্রাম
খুলনা বিভাগের গ্রাম
সৈয়দ জামাত আলী শাহ

সৈয়দ জামাত আলী শাহ সাহিব মুহাদ্দিস আলীপুরী  ( ১৮৩৪–১৯৫১) পাকিস্তানের শিয়ালকোটের আলীপুর শরীফে জন্মগ্রহণ করে, নকশবন্দিয়া সুফি দরবেশ এবং দক্ষিণ এশিয়ার ঐতিহ্যবাহী বেরলভী মুসলিমের গণনেতা ছিলেন। তিনি সুন্নি বেরলভী সংগঠন নিখিল ভারত সুন্নি কনফারেন্সের সভাপতি ও শহিদ গঞ্জে মসজিদের প্রধান নেতা ছিলেন। সুন্নি সুফি অনুসারীদের মধ্যে তাঁর অবস্থানের মাধ্যমে তিনি সরাসরি পাকিস্তান আন্দোলনে সমর্থন দিয়েছিলেন এবং এইজন্য তিনি পাকিস্তান আন্দোলনের প্রধান ধর্মীয় নেতাদের মধ্যে  অন্যতম।

বই

তাঁর দ্বারা
মালফুজাত-ই-আমিরুল মিল্লাত: আ'লা হযরত পীর সাইয়্যিদ জামাত আলি শাহ মুহাদ্দিস আলিপুরী, উপদেশ।
আমির-ই-মিল্লাত আউর অল ইন্ডিয়া সুন্নি কনফারন্স, পাকিস্তান আন্দোলনের সমর্থনে,  ১৯২৫-১৯৪৬ সালে ভারতে অনুষ্ঠিত বিভিন্ন সুন্নি কনফারেন্সে দেওয়া বক্তব্যগুলি।
জরুরত-ই মুর্শিদ : ইরশাদাত, ইসলামি দৃষ্টিতে একজন 'মুর্শিদের' দরকার, একটি অ্যাধাত্মিক তরিকার অ্যাধাত্মিক নেতা।

তাঁর সম্পর্কে
 মুহাম্মদ সাদিক কাসুরি দ্বারা ফয়যান-ই আমির মিল্লাত, পীর সৈয়দ জামাত আলী শাহের বিশিষ্ট কিছু শিষ্যের জীবনীসংক্রান্ত সংক্ষিপ্ত বিবরণ।
মুহাম্মদ সাদিক কাসুরি দ্বারা মাকতাব-ই আমির-ই মিল্লাত, কিছু শিষ্যের চিঠিপত্র।
 মুহাম্মদ সাদিক কাসুরি দ্বারা ইকবাল আউর আমির মিল্লাত, কবি-দার্শনিক মুহাম্মদ ইকবালের সাথে সম্পর্ক।
সৈয়দ ইরতিজা আলী কিরমানি এবং খালিদ ইউসুফ আবিদী দ্বারা সিরাত-ই পাক হযরত পীর সৈয়দ জামাত আলি শাহ লাসানি, একটি জীবনী অধ্যয়ন।

তথ্যসূত্র

আরও দেখুন
আবদুল হামিদ কাদেরী বদায়ুনী
 সুফিবাদ

পাকিস্তানি সুফি
আরব বংশোদ্ভুত পাকিস্তানি লোক
পাকিস্তানে সুফি মাজার
সুন্নি ইমাম
পারস্য পণ্ডিত
পাকিস্তান আন্দোলন
১৮৩৪-এ জন্ম
১৯৫১-এ মৃত্যু
ভারতে ইসলাম
সুফিবাদ
পাকিস্তানে ইসলাম
ভারতীয় দরগাহ
ভারতীয় সুফি
আরব বংশোদ্ভূত ভারতীয় ব্যক্তি
ভারতের সুফি মাজার
হানাফী ব্যক্তি
ইরানি পণ্ডিত
ভারতের স্বাধীনতা আন্দোলন
পাকিস্তানি মুসলিম
সুফি
সুন্নি সুফি
চালা ইউনিয়ন

চালা বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।

আয়তন

প্রশাসনিক কাঠামো 
চালা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।

জনসংখ্যার উপাত্ত 
২০১১ সালের আদমশুমারি অনুযায়ী চালা ইউনিয়নের মোট জনসংখ্যা ২২,০০৮ জন। এর মধ্যে পুরুষ ১১,০১০ জন এবং মহিলা ১০,৯৯৮ জন।

শিক্ষা 
 ষট্টি সরকারি প্রাথমিক বিদ্যালয়
 ষট্টি সরকারি উচ্চ বিদ্যালয় 
 কবি জাহানারা আরজু উচ্চ বিদ্যালয়
 ৬১ নং চালা সরকারি প্রাথমিক বিদ্যালয়

যোগাযোগ ব্যবস্থা

জনপ্রতিনিধি 
 বর্তমান চেয়ারম্যান: কাজি আব্দুল মজিদ

আরও দেখুন 

 বাল্লা ইউনিয়ন

 হারুকান্দি ইউনিয়ন

তথ্যসূত্র

বহিঃসংযোগ 

হরিরামপুর উপজেলার ইউনিয়ন
পাকুড় রেলওয়ে স্টেশন

পাকুর রেলওয়ে স্টেশন (কোড: পিকেআর) পাকুর জেলার একটি গুরুত্বপূর্ণ স্টেশন। এটি ভারতের ঝাড়খণ্ডের পাকুরে অবস্থিত। এটিতে বেশ কয়েকটি সুবিধা রয়েছে যেমন, ২৪ ঘণ্টা টিকিট বুকিং কাউন্টার, একটি ১২ ঘণ্টা কম্পিউটারাইজড রিজার্ভেশন কাউন্টার। পাকুরে পাথরে খনি এবং অনেকগুলি পাথর ভাঙ্গার ইউনিট রয়েছে, যা দেশের বিভিন্ন অঞ্চলে আমদানি হয়। আমপাড়ার পানাম কয়লা খনিগুলি পাঞ্জাবের তাপ বিদ্যুৎকেন্দ্র চালাতে সহায়তা করে, সেজন্য মালপাহারী রোডে মালবাহী ওয়াগনে কয়লা বোঝাই করা হয়, যা পাকুর রেলস্টেশন থেকে প্রায় ৪ কিমি দূরে অবস্থিত। যাত্রীদের জন্য রয়েছে একটি সাধারণ এবং প্রথম শ্রেণির অপেক্ষাকক্ষ। পশ্চিমাঞ্চলের রেলপথের অংশটি মালগাড়ির ইয়ার্ডের দিকে নিয়ে যায়, যেটি বক্সএনএইচএল এবং বিওবিওয়াইএন মালগাড়ির র‌্যাক নিয়ে গঠিত। মালগাড়ির ইয়ার্ডে একটি রেল ইঞ্জিনের ছায়া প্রদানকারী আচ্ছাদন রয়েছে।

বৈদ্যুতীকরণ 
পাকুড় স্টেশনটি বিদ্যুতায়িত। এই বিভাগের বিদ্যুতায়নের রেল বাজেট ২০১২-১৩ সালে অনুমোদিত হয়েছিল।  দুটি প্ল্যাটফর্ম দুটি ওভারব্রিজ (এফওবি) এর মাধ্যমে সংযুক্ত। কিছু যাত্রী এবং মালবাহী ট্রেন বর্তমানে ইলোকোস ব্যবহার করছে।

তথ্যসূত্র 

পাকুড় জেলার রেলওয়ে স্টেশন
হাওড়া রেলওয়ে বিভাগ
১৮৫৬-এ ভারতে চালু রেলওয়ে স্টেশন
দক্ষিণেশ্বর রেলওয়ে স্টেশন

দক্ষিণেশ্বর রেলওয়ে স্টেশন পূর্ব রেলওয়ের একটি স্টেশন। এটি শিয়ালদহ রেলওয়ে স্টেশন থেকে ১৩ কিলোমিটার দূরে এবং পূর্ব রেলের শিয়ালদহ-ডানকুনি লাইনের ডানকুনি জংশন থেকে ৯ কিমি দূরে অবস্থিত। এটি কলকাতা শহরতলি রেল ব্যবস্থার একটি অংশ। ডানকুনি এবং বর্ধমান লোকাল ট্রেন এই স্টেশনটিকে শিয়ালদা স্টেশন এবং শিয়ালদহ মূল লাইনের অন্যান্য স্টেশনগুলির সাথে সংযুক্ত করে। এটি দমদম এবং ডানকুনি জংশন রেলওয়ে স্টেশনের মাঝে অবস্থিত স্টেশনগুলির মধ্যে একটি গুরুত্বপূর্ণ রেলওয়ে স্টেশন।

ইতিহাস 
কর্ড লিঙ্ক লাইনটি ১৮৬৫ সালে খোলা হয় এবং ১৯৬৫ সালে বিদ্যুতায়ণে রূপান্তরিত হয়, সেই সময় পণ্য পরিবহন এই লাইনে শুরু করা হয়, যা রেলওয়ের পক্ষে লাভজনক ছিল।

রেলপথ 
দক্ষিণেশ্বর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ ডানকুনি রেলপথের (কর্ড লিংক লাইন) মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে ডানকুনি পর্যন্ত ২ টি রেললাইন বা রেল ট্র্যাক দ্বার গঠিত।

পরিকাঠাম  
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। দক্ষিণেশ্বর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

দক্ষিণেশ্বর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
দক্ষিণেশ্বর রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৪-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়।

রেল পরিষেবা  
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা ডানকুনি, বর্ধমান  এবং শিয়ালদাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।

প্রশাসন ও  নিরাপত্তার ব্যবস্থা 
দক্ষিণেশ্বর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

স্টেশন

স্টেশন বিন্যাস

ট্র্যাক বিন্যাস

সংযোগ

মেট্রো 
এই স্টেশনটি দক্ষিণেশ্বর মেট্রো স্টেশন ([নির্মাণাধীন) দ্বারা কলকাতা মেট্রো লাইন ১-এর সাথে সংযুক্ত।

অটো

তথ্যসূত্র

বহিঃসংযোগ

উত্তর চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
১৮৬৫-এ ব্রিটিশ ভারতে প্রতিষ্ঠিত
১৮৬৫-এ চালু রেলওয়ে স্টেশন
১৮৬৫-এ ভারতে চালু রেলওয়ে স্টেশন
বারঘরিয়া ইউনিয়ন, করিমগঞ্জ

বারঘরিয়া ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।

অবস্থান
এটি কিশোরগঞ্জ জেলার করিমগঞ্জ উপজেলায় অবস্থিত।

যোগাযোগ

আয়তন
বারঘরিয়া ইউনিয়নের মোট আয়তন ১১.৫৭৮ বর্গকিলোমিটার বা ২,৮৬১ একর।

ইতিহাস

জনসংখ্যা
১৯৯১ সালের আদমশুমারী অনুযায়ী বারঘরিয়া ইউনিয়নের জনসংখ্যা ১৭,৭০৮ জন।

প্রশাসনিক কাঠামো
বারঘরিয়া ইউনিয়ন ১৭টি গ্রাম ও ৩টি মৌজা নিয়ে গঠিত।

শিক্ষা ব্যবস্থা
১৯৯১ সালের জরিপ অনুযায়ী বারঘরিয়া ইউনিয়নের সাক্ষরতার হার ২১.৩%

হাট-বাজার

জনপ্রতিনিধি
অত্র ইউনিয়নের বর্তমান চেয়ারম্যান জনাব মোঃ আয়ুব উদ্দীন

ধর্মীয় উপাসনালয়

দর্শনীয় স্থান

উল্লেখযোগ্য ব্যক্তি

তথ্যসূত্র

করিমগঞ্জ উপজেলার ইউনিয়ন
সুরমা ইউনিয়ন, দোয়ারাবাজার

সুরমা ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষ 
শিক্ষার হার:98.%

শিক্ষা প্রতিষ্ঠান: 

 ১১ টি প্রাথমিক বিদ্যালয়।

দর্শনীয় স্থান 
 রাবার ড্রাম, খাসিয়ামারা নদীর বাঁধ
 টেংরাটিলা গ্যাস ফিল্ড

উল্লেখযোগ্য ব্যক্তিত্ব
 কাকন বিবি বীর প্রতিক

জনপ্রতিনিধিঃ

আরও দেখুন

তথ্যসূত্র 

দোয়ারাবাজার উপজেলার ইউনিয়ন
পাণ্ডারগাঁও ইউনিয়ন

পাণ্ডারগাঁও ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার :

শিক্ষা প্রতিষ্ঠান

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান-

আরও দেখুন

তথ্যসূত্র 

দোয়ারাবাজার উপজেলার ইউনিয়ন